open-index/open-wikipedia-markdown huggingface dataset:
Πρώτος Συμμαχικός Πόλεμος

190px|thumb|right|Χάρτης των περιοχών που συμμετείχαν στην δεύτερη Αθηναϊκή συμμαχία
Ο **Πρώτος Συμμαχικός Πόλεμος** ήταν πολεμική σύγκρουση, η οποία διήρκεσε από το 357 ως 355 π.Χ., με αντιπάλους την Αθήνα και τις πόλεις της Χίου, της Κω και της Ρόδου, που αποστάτησαν από τη Δεύτερη Αθηναϊκή Συμμαχία.

## Αίτια
thumb|left|180px|Άγαλμα του Μαυσώλου
Οι Χίοι, οι Κώοι και οι Ρόδιοι ήταν οργισμένοι από την ολοένα πιο αυταρχική συμπεριφορά των Αθηναίων. Το 357 π.Χ., επαναστάτησαν ύστερα από υποκίνηση του σατράπη της Καρίας, Μαυσώλου, ενώ είχαν και την υποστήριξη της ανεξάρτητης πόλης του Βυζαντίου.

## Ο πόλεμος
Αρχηγοί των αθηναϊκών δυνάμεων ορίστηκαν οι στρατηγοί Χάρης και Χαβρίας. Η πολιορκία της Χίου το 356 τερματίστηκε με ήττα των Αθηναίων και θάνατο του Χαβρία. Έτσι, ο Χάρης απέκτησε πλήρη έλεγχο του στρατού και απέπλευσε προς τον Ελλήσποντο, με σκοπό την επίθεση κατά του Βυζαντίου. Εν τω μεταξύ, οι στρατηγοί Τιμόθεος, Ιφικράτης και ο γιος του Μενεσθέας, στάλθηκαν να τον βοηθήσουν. Στην πορεία, επανέφεραν κάποιες άλλες επαναστατημένες πόλεις στην συμμαχία και τελικά ενώθηκαν με τις δυνάμεις του Χάρη κοντά στη Χίο. Ο Χάρης οδήγησε τον αθηναϊκό στόλο στη ναυμαχία των Εμπάτων. Ωστόσο, λόγω θαλασσοταραχής, οι νέοι στρατηγοί αρνήθηκαν να εμπλακούν.  ως προδότες και επιτέθηκε μόνος του, χάνοντας τη μάχη με πολλές απώλειες. Αργότερα, (355 π.Χ.), ο Τιμόθεος, ο Μενεσθέας και ο Ιφικράτης θα δικάζονταν με την κατηγορία της προδοσίας, αλλά μονάχα στον πρώτο θα επιβαλλόταν χρηματική ποινή. Εκείνος, αδυνατώντας να πληρώσει, κατέφυγε στη Χαλκίδα. Το 356 π.Χ., οι επαναστατημένες πόλεις λεηλάτησαν τη Λήμνο και την Ίμβρο, πόλεις πιστές στη συμμαχία.

## Παρέμβαση της Περσίας και λήξη
Ο Χάρης χρειαζόταν οικονομική ενίσχυση για τη συνέχιση του πολέμου, αλλά δεν τη ζήτησε από την Αθήνα. Εν μέρει λόγω της πιέσεως που δεχόταν από τους μισθοφόρους του, ανέλαβε την ηγεσία του στρατού του σατράπη της Φρυγίας, Αρτάβαζου, ο οποίος είχε εξεγερθεί κατά του Αρταξέρξη Γ΄. Ανακλήθηκε όμως από τους Αθηναίους, ύστερα από έντονες αντιδράσεις του Μεγάλου Βασιλιά. Το 356, οι Πέρσες ζήτησαν από την Αθήνα να απομακρυνθεί από τη Μικρά Ασία, απειλώντας με πόλεμο. Τον επόμενο χρόνο, οι Αθηναίοι, μην επιθυμώντας επιπλέον συγκρούσεις, συνθηκολόγησαν αποδεχόμενοι την αποχώρηση των επαναστατημένων πόλεων.

## Πηγές
*Δρακόπουλος, Βαγγέλης & Ευθυμίου, Γεωργία. *Επίτομο Λεξικό της Ελληνικής Ιστορίας*. Αρχαία Ελλάδα/Μέρος 4ο. Δημοσιογραφικός Όμιλος Λαμπράκη

## Παραπομπές


Κατηγορία:Ιστορία της αρχαίας Αθήνας
Κατηγορία:Ιστορία της αρχαίας Ρόδου
Κατηγορία:Ιστορία του αρχαίου Βυζαντίου
Κατηγορία:Ιστορία της αρχαίας Χίου
Κατηγορία:Ιστορία της αρχαίας Κω
Ίχναι (Μεσοποταμία)

Οι **Ίχναι** (αλλιώς και **Ιχναί**) ήταν αρχαία ελληνική πόλη της Μεσοποταμίας. 

Την αναφέρουν οι Πλούταρχος, Δίων Κάσσιος και Ισίδωρος ο Χαρακηνός. Βρισκόταν μεταξύ της Έδεσσας και του Νικηφορίου, λίγο πριν ενωθεί ο παραπόταμος Βιλήχας (σημ. Balikh) με τον Ευφράτη. Επρόκειτο για μακεδονική αποικία από την ομώνυμη πόλη της Βοττιαίας (σημ. Κουφάλια). 

Θεωρείται ότι η πόλη ιδρύθηκε από τον Αντίγονο Α΄ Μονόφθαλμο, κατά το τέλος του βαβυλωνιακού πολέμου του με τον Σέλευκο Α΄, αν και αυτό δεν μπορεί να αποδειχθεί με βεβαιότητα. Φαίνεται ότι η ίδρυσή της έγινε βάσει κεντρικά οργανωμένου αμυντικού σχεδιασμού. Φαίνεται πως ο Αντίγονος αποτραβήχτηκε στον παραπόταμο Βιλήχα (που θα ήταν τα όρια της επικρατείας του) και έκτισε την πόλη Ίχνες, το 309 π.Χ. Η ενέργεια αυτή είχε ως σκοπό την καλύτερη φύλαξη των συνόρων και ήταν απάντηση στην ίδρυση της Δούρας Ευρωπού, της Αντιόχειας (Νισίβεως) και της Σελευκείας. 

Οι Ίχνες κυριεύθηκαν από τον Κράσσο το 53 π.Χ. (κατά τη διάρκεια της παρθικής του εκστρατείας) και ο Δίων Κάσσιος εκεί τοποθετεί την ήττα του Ρωμαίου στρατηγού από τους Πάρθους. 

## Παραπομπές


## Πηγές
* Ισιδώρου Χαρακηνού, Σταθμοί Παρθικοί
* Johann Gustav Droysen, *Η ιστορία των Επιγόνων του Μεγάλου Αλεξάνδρου*, εκδ. Ελεύθερη σκέψις.
* Πλουτάρχου, *[[:s:Βίοι Παράλληλοι/Κράσσος|Βίοι παράλληλοι - Κράσσος]]*.

Κατηγορία:Αρχαίες πόλεις της Μεσοποταμίας
Εικοσάεδρο

**Εικοσάεδρο** στη στερεομετρία λέγεται ένα πολύεδρο που έχει είκοσι έδρες.

Το κανονικό εικοσάεδρο είναι ένα από τα Πλατωνικά στερεά, που έχει ως έδρες είκοσι ισόπλευρα τρίγωνα, τα οποία ενώνονται ανά πέντε σε κάθε κορυφή του.

Ο Ευκλείδης ασχολείται με το εικοσάεδρο στην Πρόταση 16 του 13ου βιβλίου των Στοιχείων του (XXIII.16).

## Γεωμετρικά χαρακτηριστικά κανονικού εικοσαέδρου

Αν θεωρήσουμε  \alpha \,\!  το μήκος της ακμής του εικοσαέδρου, τότε ισχύουν τα εξής:

όπου \phi \,\!  ο χρυσός αριθμός.

Η δίεδρη γωνία του κανονικού εικοσαέδρου είναι ίση με 138,189685°.

Το δυϊκό πολύεδρο του εικοσαέδρου είναι το δωδεκάεδρο, δηλαδή τα κέντρα των είκοσι τριγωνικών εδρών του εικοσαέδρου αποτελούν κορυφές δωδεκαέδρου. Επίσης, ισχύει και το αντίστροφο, δηλαδή τα κέντρα των εδρών του δωδεκαέδρου αποτελούν κορυφές εικοσαέδρου. Τόσο το εικοσάεδρο όσο και το δωδεκάεδρο ανήκουν στην ίδια ομάδα συμμετρίας, την εικοσαεδρική.

## Πηγές - Παραπομπές
* *Weisstein, Eric W., [http://mathworld.wolfram.com/Icosahedron.html Icosaedron]* 

## Εξωτερικοί σύνδεσμοι
* 
* 

Κατηγορία:Πολύεδρα
Κατηγορία:Πλατωνικά στερεά
Στοά του βιβλίου

Η **Στοά του βιβλίου** ιδρύθηκε από τη «Φιλεκπαιδευτική Εταιρεία» τον Ιούνιο του 1996 στο κέντρο της Αθήνας, μεταξύ των οδών Σταδίου και Πανεπιστημίου. Πυρήνας της ίδρυσής της ήταν ο πολιτισμός του βιβλίου και στόχευε στη διεύρυνση των πνευματικών οριζόντων μέσω της παιδείας.

## Εκδηλώσεις
Η "Στοά του Βιβλίου" οργανώνει τακτικά διάφορες εκδηλώσεις, για την προαγωγή της γνώσης, τις οποίες μπορεί ο οποιοσδήποτε να παρακολουθήσει. Μεταξύ αυτών περιλαμβάνονται παρουσιάσεις βιβλίων από συγγραφείς ή λέκτορες, μουσικές εκδηλώσεις με στόχο την ψυχαγωγία του κόσμου και ομιλίες ή διαλέξεις διακεκριμένων προσώπων.
Οι εκδηλώσεις αυτές λαμβάνουν χώρα στις αίθουσες Λόγου και Τέχνης της Στοάς του Βιβλίου κατά κύριο λόγο.

## Στόχοι
Στόχος της ιδρύσεως της Στοάς του Βιβλίου είναι η διεύρυνση των πνευματικών οριζόντων και η όξυνση της κριτικής σκέψης όλων των ανθρώπων που ενδιαφέρονται να συμμετάσχουν στις εκδηλώσεις που οργανώνει ανεξαρτήτως ηλικίας, επαγγέλματος και μόρφωσης. Και αυτό επιτυγχάνεται μέσω των μαθημάτων που προσφέρονται πάνω σε ποικίλα θέματα, τα οποία παρουσιάζουν καθηγητές Πανεπιστημίου και άλλοι διαπρεπείς στον χώρο τους επιστήμονες, καλλιτέχνες και δημιουργοί.

## Ελεύθερο Πανεπιστήμιο της Στοάς του Βιβλίου
Το μορφωτικό πρόγραμμα της Στοάς του Βιβλίου εντάσσεται σε μια δραστηριότητα που χαρακτηρίζεται ως «Ελεύθερο Πανεπιστήμιο», καθώς η παρακολούθησή του γίνεται εκούσια και ελεύθερα από κάθε άνθρωπο, με βάση τα ενδιαφέροντά του. Μάλιστα, το «Πανεπιστήμιο της Στοάς του Βιβλίου» υπέγραψε μια συμφωνία συνεργασίας με τη Βουλή των Ελλήνων, κατά την οποία η δραστηριότητά του θα στρέφεται γύρω από την προβολή της εκπαιδευτικής δραστηριότητας σε ολόκληρο τον Ελληνισμό.

## Εξωτερικοί σύνδεσμοι
* 
* Στοά του βιβλίου στο babiniotis.gr
* http://www.tanea.gr/latestnews/article/?aid=4662212 

Κατηγορία:Εκπαίδευση στην Αθήνα
Κατηγορία:Καλλιτεχνικοί πολυχώροι στην Αθήνα
Βιβλιου
Δωδεκάεδρο

**Δωδεκάεδρο** στη στερεομετρία λέγεται ένα πολύεδρο που έχει δώδεκα έδρες.

Το κανονικό δωδεκάεδρο είναι ένα από τα Πλατωνικά στερεά, που έχει ως έδρες δώδεκα κανονικά πεντάγωνα, τα οποία ενώνονται ανά τρία σε κάθε κορυφή του.

Ο Ευκλείδης ασχολείται με το κανονικό δωδεκάεδρο στην Πρόταση 17 του 13ου βιβλίου των Στοιχείων του (XXIII.17).

Εκτός από το κανονικό δωδεκάεδρο, άλλα δωδεκάεδρα είναι το ρομβικό δωδεκάεδρο, το δεκαγωνικό πρίσμα, το πενταγωνικό αντιπρίσμα κ.ά.

## Γεωμετρικά χαρακτηριστικά κανονικού δωδεκαέδρου

Αν θεωρήσουμε  \alpha \,\!  το μήκος της ακμής του δωδεκαέδρου, τότε ισχύουν τα εξής:

όπου  \phi \,\!  ο χρυσός αριθμός.

Η δίεδρη γωνία του κανονικού δωδεκαέδρου είναι ίση με 116.56505°.

Το δυϊκό πολύεδρο του δωδεκαέδρου είναι το εικοσάεδρο, δηλαδή τα κέντρα των πενταγωνικών εδρών του δωδεκαέδρου αποτελούν κορυφές εικοσαέδρου. Επίσης, ισχύει και το αντίστροφο, δηλαδή τα κέντρα των εδρών του εικοσαέδρου αποτελούν κορυφές δωδεκαέδρου. Τόσο το δωδεκάεδρο όσο και το εικοσάεδρο ανήκουν στην ίδια ομάδα συμμετρίας, την εικοσαεδρική.

## Πηγές - Παραπομπές
* *Weisstein, Eric W., [http://mathworld.wolfram.com/Dodecahedron.html Dodecaedron]* 

## Εξωτερικοί σύνδεσμοι

Κατηγορία:Πολύεδρα
Κατηγορία:Στερεομετρία
Κατηγορία:Πλατωνικά στερεά
Ζόρζε Κάρλος Φονσέκα

Ο **Ζόρζε Κάρλος Φονσέκα** (*Jorge Carlos de Almeida Fonseca*, 20 Οκτωβρίου 1950 - ) είναι πολιτικός, δικηγόρος και πανεπιστημιακός καθηγητής από το Πράσινο Ακρωτήριο. Διατέλεσε πρόεδρος της χώρας από το 2011 έως το 2021. Νωρίτερα χρημάτισε υπουργός Εξωτερικών από το 1991 ως το 1993. Έχοντας την υποστήριξη του Κινήματος για τη Δημοκρατία (MpD), κέρδισε τις προεδρικές εκλογές του 2011 στον δεύτερο γύρο. Ανέλαβε καθήκοντα στις 9 Σεπτεμβρίου 2011. Τον Οκτώβριο του 2016 επανεξελέγη για δεύτερη συνεχή θητεία.

## Εκπαίδευση και ακαδημαϊκή καριέρα
Ο Φονσέκα πραγματοποίησε τις σπουδές του στην πρωτοβάθμια και στην δευτεροβάθμια εκπαίδευση ανάμεσα στην Πράγια και στο Μιντέλο, ενώ αργότερα έκανε ανώτερες σπουδές στη Λισαβόνα.
 Σπούδασε Νομικά και έχει τίτλο Μάστερ στις νομικές επιστήμες από το πανεπιστήμιο της Λισαβόνας.

Στη Νομική Σχολή του πανεπιστημίου της Λισαβόνας ανέλαβε βοηθός καθηγητής από το 1982 ως το 1990, επισκέπτης καθηγητής του Ποινικού Δικαίου στο Ινστιτούτο Ιατροδικαστικής στη Λισαβόνα το 1987 και έπειτα περιφερειακός διευθυντής και επισκέπτης καθηγητής Νομικής και Δημόσιας Διοίκησης στο πανεπιστήμιο της Ανατολικής Ασίας με έδρα το Μακάου από το 1989 ως το 1990.

Σήμερα είναι επίκουρος καθηγητής και επικεφαλής της επιτροπής του Ινστιτούτου Νομικών και Κοινωνικών Επιστημών του Πρασίνου Ακρωτηρίου. 

## Πολιτική καριέρα

Υπήρξε γενικός διευθυντής για την μετανάστευση στο Πράσινο Ακρωτήριο από το 1975 ως το 1977 και έπειτα γενικός γραμματέας του Υπουργείου Εξωτερικών από το 1977 ως το 1979.

Την περίοδο από το 1991 ως το 1993 υπηρέτησε ως υπουργός εξωτερικών στην πρώτη κυβέρνηση της Δεύτερης Δημοκρατίας και κατήλθε υποψήφιος στις προεδρικές εκλογές του 2001, τις οποίες κέρδισε ο Πέδρο Πίρες . Ήταν ξανά υποψήφιος στις εκλογές που διενεργήθηκαν στις 7 Αυγούστου 2011,  υποστηριζόμενος αυτή τη φορά από το MpD, και αναδείχθηκε νικητής με ποσοστό 38% των ψήφων από τον πρώτο γύρο. Νίκησε τον υποψήφιο του Αφρικανικού Κόμματος για την Ανεξαρτησία του Πρασίνου Ακρωτηρίου  (PAICV), Μανουέλ Ινοσένσιο Σούζα και ορκίστηκε ο 4ος Πρόεδρος στην ιστορία της ανεξάρτητης χώρας στις 9 Σεπτεμβρίου 2011.

Ο Φονσέκα επανεξελέγη για άλλη μία θητεία κερδίζοντας τις προεδρικές εκλογές που διεξήχθησαν τον Οκτώβριο του 2016, με ποσοστό 74% από τον πρώτο γύρο.

Στην προεδρία τον διαδέχθηκε ο Ζοζέ Μαρία Νέβες.

## Έργα και βραβεία
Ο Φονσέκα είναι ο ιδρυτής και πρόεδρος της Διοικούσας Επιτροπής του ιδρύματος *“Direito e Justiça”* , εκδότης και διευθυντής του περιοδικού *“Direito e Cidadania”*,  συνεργάτης του περιοδικού *“Revista Portuguesa de Ciência Criminal”* και μέλος του εκδοτικού επιτελείου της επιθεώρησης *“Revista de Economia e Direito”* του Αυτόνομου Πανεπιστημίου της Λισαβόνας. 

Συνέγραψε πολλά βιβλία και περισσότερα από 50 επιστημονικά έργα με θέμα το δίκαιο. Έχει επίσης εκδόσει δύο ποιητικά έργα.

Βραβεύτηκε πολλές φορές με κρατικά βραβεία και έχει τον τίτλο του Αγωνιστή για την Ελευθερία της Χώρας.

## Παραπομπές


Κατηγορία:Πρόεδροι του Πράσινου Ακρωτηρίου
Τορόντο Ελλάς

|right|150px  
Η **Ελλάς Τορόντο** (*Toronto Hellas F.C.* - *THFC*) είναι επαγγελματικός ποδοσφαιρικός σύλλογος που υπήρχε κατά τις δεκαετίες 1960 και 1970 συμμετέχοντας στο Εθνικό Πρωτάθλημα Καναδά (National Soccer League). Σήμερα με το ίδιο όνομα υπάρχει ερασιτεχνικός ελληνοκαναδικός ποδοσφαιρικός σύλλογος που ιδρύθηκε το 2009.

## Ιστορία

Από τα διαθέσιμα στοιχεία είναι γνωστό ότι μετείχε για οκτώ σεζόν: 1965 ως 1972. Μάλιστα, δυο φορές το 1966 και το 1967 τερμάτισε στην 3η θέση.

Το 1973 στο καναδικό επαγγελματικό πρωτάθλημα (National Soccer League) εμφανίστηκε η ομάδα **[[Όμηρος Χάμιλτον|Όμηρος]]** (*Homer*), η οποία πήρε τη θέση των ελληνικών συλλόγων "Ελλάς Τορόντο" και Απόλλων Χάμιλτον (*Hamilton Apollo*). To 1976 τον Όμηρο αντικατέστησε ο Πανελλήνιος Τορόντο.

### Αγωνιστική πορεία

Η αγωνιστική παρουσία της "Ελλάς Τορόντο" τις χρονιές που μετείχε στη CNSL έχει ως εξής:

***1965** (*CNSL*): 8η θέση/12 ομ., 17 β. (7ν.-3ισ.-11ήτ.), 36-58.
***1966** (*CNSL*): **3η θέση**/8 ομ., 32 β. (13-6-2), 42-22.
***1967** (*CNSL*): **3η θέση**/12 ομ., 27 β. (13-1-7), 49-38.
***1968** (*CNSL*): δεν είναι γνωστή η κατάταξη.
***1969** (*CNSL*): δεν είναι γνωστη η κατάταξη.
***1970** (*CNSL-Senior Division*): 6η θέση/14 ομ., 31 β. (13-5-8), 49-36. 
***1971** (*CNSL-Senior Division*): 10η θέση/14 ομ., 23 β. (10-3-3), 36-41.
***1972** (*CNSL-Senior Division*): 15η θέση/15 ομ., 6 β. (2-2-24), 25-122.

## Πηγές
* Επίσημη Ιστοσελίδα Toronto Hellas FC.
* Εληξε το 5ο ελληνικό τουρνουά του Σικάγου. 
* RSSSF - Ποδοσφαιρικά αρχεία: "Canadian National Soccer League".

Κατηγορία:Ελληνικοί αθλητικοί σύλλογοι Καναδά
Κατηγορία:Ποδοσφαιρικές ομάδες Καναδά
Κατηγορία:Τορόντο
Ίλη

## Περιγραφή
350px|μικρογραφία|δεξιά|Ίλη του Ελληνικού Ιππικού ενώ παρελαύνει, έργο του Πάνου Αραβαντινού (περ. 1880–1910)
Η **ίλη** είναι υποδιαίρεση της επιλαρχίας, της βασικής ανεξάρτητης μονάδας των Τεθωρακισμένων, και αντιστοιχεί σε έναν λόχο του Πεζικού. Μια ίλη αποτελείται από ουλαμούς, που είναι η μικρότερη ομάδα στην οποία μπορεί να υποδιαιρεθεί μια ίλη. Η ίλη διοικείται κατά κανόνα από επίλαρχο (σε ειδικού σχηματισμού ίλες) και απο ίλαρχο κατα συνήθη τακτική. Σε περιπτώσεις ελλείψεων ενδέχεται να διοικηθεί από υπίλαρχο ή ανθυπίλαρχο, εφόσον έχουν θητεύσει στο σχολείο διοικητών υπομονάδων της Σχολής Τεθωρακισμένων, και σε περίπτωση ανάγκης από ανθυπασπιστή. Ο διοικητής της εκάστοτε ίλης ορίζεται από τον διοικητή επιλαρχίας.

## Προέλευση
Παλαιότερα η ονομασία αυτή αφορούσε μονάδες του Ιππικού. Προέρχεται από το ελληνιστικό *ἴλη*, που είχε τη σημασία ενός ομίλου, ήτοι 64 ιππείς, ή την πολύ μεγαλύτερη ίλη του ιππικού των Εταίρων της Αρχαίας Μακεδονίας. Καθώς τα Τεθωρακισμένα διαδέχθηκαν το Ιππικό ως Όπλο, η υποδιαίρεση της βασικής μονάδας τους ονομάστηκε *ίλη* για λόγους παράδοσης.

## Περαιτέρω ανάγνωση

* Ιππικό
* Τεθωρακισμένα

## Παραπομπές


Κατηγορία:Ιππικό
Κατηγορία:Τεθωρακισμένα
Intel 4004

Ο  **Intel 4004** ήταν ο πρώτος ολοκληρωμένος μικροεπεξεργαστής 4-bit, «όλα σε ένα», μαζικής παραγωγής και κυκλοφόρησε το 1971 από την εταιρεία Intel. Η φράση «όλα σε ένα» σημαίνει ότι σε ένα ολοκληρωμένο κύκλωμα περιλαμβάνονταν το ρολόι χρονισμού, η εσωτερική μνήμη με τη μορφή καταχωρητών (registers) και η μονάδα αριθμητικών υπολογισμών (ALU). Ήταν το πρώτο προϊόν  εταιρείας *Intel* που σχεδιάστηκε και κατασκευάσθηκε για χρήση σε επιτραπέζιες αριθμομηχανές όπως η αριθμομηχανή  *141 PF* της Busicom, ενώ  δικαιολογούσε πλήρως την έννοια του ολοκληρωμένου κυκλώματος ενσωματώνοντας 2.300 τρανζίστορ. 

Οι σχεδιαστές του μικροεπεξεργαστή ήταν οι *Federico Faggin* και *Ted Hoff* από την Intel και ο *Masatoshi Shima* από την *Busicom*. Ο 4004 είχε στην κεραμική του βάση 16 ακροδέκτες (*pin*) επικοινωνίας και συνδεσιμότητας με άλλα κυκλώματα. Ο τυπικός διάδοχός του ήταν ο 4040, μια βελτιωμένη έκδοση του *4004*, εντούτοις ο ουσιαστικός διάδοχος ήταν ο 8008, ο οποίος  επισκίασε και τους δύο ως ο πρώτος πραγματικός μικροεπεξεργαστής 8-bit. Η παραγωγή του *4004* και του *4040* σταμάτησε το 1981.

## Τεχνικά χαρακτηριστικά

* Είχε κεραμική (*D4004*) ή πλαστική βάση (*P4004*) τύπου *DIP* (*Dual in-line package*) και κατασκευαζόταν στις Φιλιππίνες. 
* Ο χρονισμός λειτουργίας ήταν στα 740 Khz περίπου 3.000 φορές μικρότερος από έναν σημερινό επεξεργαστή που είναι γύρω στα 2 Ghz.
* Δυνατότητα διευθυνσιοδότησης στα 12 bits (δίαυλος διευθύνσεων, address bus), δηλαδή διαχειριζόταν 212 bytes μνήμης, ήτοι 4096 bytes. 
* Η εσωτερική λειτουργία υποστήριζε 8 bits εύρος εσωτερικών εντολών και δεδομένων (*set instructions*).
* Με τα εξωτερικά κυκλώματα επικοινωνούσε με 4 bits (*data bus*).
* Είχε 16 καταχωρητές των 4 bits.
* Το σύνολο εντολών περιείχε 46 εντολές εκ των οποίων οι 41 είχαν 8 bits εύρος και οι πέντε 16 bits εύρος.
* Εκτελούσε 92.000 εντολές το δευτερόλεπτο.

## Παραπομπές


## Εξωτερικοί σύνδεσμοι

* http://www.intel.com/about/companyinfo/museum/exhibits/4004/index.htm, πληροφορίες για τους πρώτους επεξεργαστές της Intel. 
* Intel's First Microprocessor—the Intel 4004: Intel Museum (Intel Corporate Archives) entry
* The Intel 4004: A testimonial from Federico Faggin,  designer of the 4004 and developer of its enabling technology
* The New Methodology for Random Logic Design Used in the 4004 and in All the Early Intel Microprocessors
* Interview with Masatoshi Shima
* MCS-4 Micro Computer Set Data Sheet (12 pp)
* Intel 4004 schematics at the unofficial 4004 website, and a simulator in Java
* The Crucial Role of Silicon Design in the Invention of the Microprocessor
* High resolution light microscope pictures of an Intel 4004 die together with a basic explanation of CMOS logic 
* Intel 4004 Assembler and Disassembler: Simple programming tools for Intel 4004 in Javascript
* Datasheet Intel 4004
* Datasheet Intel MCS-4

Κατηγορία:Μικροεπεξεργαστές Intel
Κόλουρο τετράεδρο

Στη Στερεομετρία, το **κόλουρο τετράεδρο** είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 8 έδρες: 4 κανονικά εξάγωνα και 4 ισόπλευρα τρίγωνα. Έχει 12 κορυφές και 18 ακμές.

## Γεωμετρικά χαρακτηριστικά κόλουρου τετραέδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, προέρχεται από το τετράεδρο, εάν αποκοπούν όλες οι κορυφές του, έτσι ώστε οι 4 τριγωνικές έδρες του αρχικού τετραέδρου να μετατρέπονται σε κανονικά εξάγωνα, ενώ στη θέση των 4 κορυφών του τετραέδρου να σχηματίζονται οι αντίστοιχες τριγωνικές έδρες του κόλουρου τετραέδρου.

## Πηγές - παραπομπές
* *Weisstein, Eric W., [http://mathworld.wolfram.com/TruncatedTetrahedron.html Truncated Tetrahedron]* 

Κατηγορία:Στερεά του Αρχιμήδη
Futurama: Bender's Big Score

Το ***Futurama: Bender's Big Score*** (ή ***Bender's Big Score***) είναι βραβευμένη με Annie βιντεοταινία. Είναι βασισμένη στη τηλεοπτική σειρά κινουμένων σχεδίων επιστημονικής φαντασίας *[[Futurama]]*. Κυκλοφόρησε στις Ηνωμένες Πολιτείες στις 27 Νοεμβρίου 2007. Το *Bender's Big Score* μαζί με τις τρεις επόμενες ταινίες, αποτελούν τον 5ο κύκλο του *Futurama*, καθώς κάθε ταινία χωρίστηκε σε τέσσερα επεισόδια, τα οποία αναμεταδώθηκαν στην τηλεόραση. Το *Futurama: Bender's big score* προβλήθηκε για πρώτη φορά στο Comedy Central στις 28 Μαρτίου 2008. Το σενάριο της ταινίας έγραψαν οι Κεν Κίλερ και Ντέιβιντ Κόεν, ενώ σκηνοθέτης ήταν ο Dwayne Carey-Hill.

## Πλοκή
Καθώς, το προσωπικό της *Πλάνετ Εξπρές* προετοιμάζεται για τα Χριστούγεννα του 3007, μια φυλή κακών απατεώνων του διαδικτύου εξαπολύει επίθεση εναντίον της Γης, αφού ανακάλυψαν ότι το μυστικό των ταξιδιών στο χρόνο βρίσκεται με τη μορφή τατουάζ στα οπίσθια του . Χρησιμοποιώντας τις ικανότητες τους ως χάκερς, παίρνουν υπό τον έλεγχό τους τον Μπέντερ και τον στέλνουν πίσω στο χρόνο για να κλέψει όλους τους θησαυρούς της Αρχαίας Γης.

## Ηθοποιοί

## Κυκλοφορία
### Κριτικές
Η ταινία κρατά μια 100% "Πιστοποιημένη Φρέσκια" βαθμολογία στην ιστοσελίδα Rotten Tomatoes και ένα 82% όταν προβλήθηκε στα μέλη της κοινότητας RT. Κέρδισε το Βραβείο Annie ως η *Καλύτερη Παραγωγή Οικιακής Ψυχαγωγίας*.  Ακόμη, έχει λάβει "A" βαθμολογία από την ιστοσελίδα UGO. Ο Dan Iverson του IGN έδωσε στην ταινία σκορ 8 στα 10, δηλώνοντας ότι "είναι εύκολο να προτείνεις το *Bender's Big Score* στους θαυμαστές της σειράς αλλά και σε καινούριους θεατές".
### Πωλήσεις
Την πρώτη εβδομάδα, το DVD πούλησε 222,036 αντίτυπα και εισέπραξε $3,994,428. Μέχρι και τις 24 Ιουλίου 2008 το *www.the-numbers.com* δηλώνει ότι οι πωλήσεις του DVD φτάνουν τις 920,023, ενώ η ταινία εισέπραξε συνολικά $16,662,212.
## Παραπομπές


Κατηγορία:Ταινίες κινουμένων σχεδίων
Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2007
Κατηγορία:Αγγλόφωνες ταινίες
Κατηγορία:Ταινίες με ταξίδι στον χρόνο
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Κωμικές ταινίες κινουμένων σχεδίων
Κατηγορία:Αμερικανικές χριστουγεννιάτικες ταινίες
Κατηγορία:Ταινίες τοποθετημένες στο 2000
Κατηγορία:Ταινίες κινουμένων σχεδίων του 2007
Άλμπερτ Χόφμαν

Ο **Άλμπερτ Χόφμαν** (Albert Hofmann, 11 Ιανουαρίου 1906 – 29 Απριλίου 2008) ήταν Ελβετός επιστήμονας, ο οποίος έγινε  γνωστός ως ο πρώτος άνθρωπος που κατάφερε να κάνει την σύνθεση και να εξηγήσει τα ψυχεδελικά αποτελέσματα του διαιθυλαμιδίου του λυσεργικού οξέος (LSD). Δημοσίευσε περισσότερα από  100 επιστημονικά άρθρα και μια σειρά από βιβλία, μεταξύ αυτών και το σχετικό με το LSD *My Problem Child*. Του απονεμήθηκε η θέση  #1 από  100 στο περιοδικό Telegraph του  2007 στον κατάλογο "Οι κορυφαίες 100 ιδιοφυΐες εν ζωή".

## Ζωή και σταδιοδρομία

Ο Χόφμαν γεννήθηκε στο  Μπάντεν της Ελβετίας και ήταν το πρώτο από τα τέσσερα παιδιά που γεννήθηκαν στην οικογένεια του κατασκευαστή εργαλείων Άντολφ Χόφμαν και της συζύγου του Ελισάβετ (το γένος Schenk). Λόγω των χαμηλών εισοδημάτων του πατέρα του, ο νονός του Άλμπερτ κατέβαλε τα έξοδα για την μόρφωσή του.  Όταν ο πατέρας του αρρώστησε, ο Χόφμαν πήρε θέση ως μαθητευόμενος σε εμπορικό κατάστημα συναφές με τις σπουδές του. Σε ηλικία 20 ετών, ο Χόφμαν ξεκίνησε τις σπουδές του στη  Χημεία στο  Πανεπιστήμιο της Ζυρίχης, τελειώνοντας τρία χρόνια αργότερα, το  1929. Το κύριο ενδιαφέρον του ήταν η χημεία των φυτών και των ζώων, και αργότερα διεύθυνε μια σημαντική έρευνα όσον αφορά την χημική δομή της κοινής ζωικής ουσίας  χιτίνη, για την οποία και έλαβε το διδακτορικό του, με έπαινο το 1930.

Στις  16 Νοεμβρίου του 1938  εφηύρε το LSD στα εργαστήρια της φαρμακευτικής εταιρείας Sandoz, στη Βασιλεία, στα πλαίσια ενός γενικού ερευνητικού προγράμματος για τη μελέτη της ιατρικής χρήσης θεραπευτικών βοτάνων. Η παραισθησιογόνος δράση του διαπιστώθηκε πέντε χρόνια αργότερα, στις 16 Απριλίου 1943.

## Παραπομπές


Κατηγορία:Ελβετοί χημικοί
Κατηγορία:Χημικοί του 20ού αιώνα
Κατηγορία:Υποστηρικτές ψυχεδελικών ναρκωτικών
Κραναία Αθηνά

Η **Κραναία Αθηνά** είναι αρχαίος ναός στην Ελάτεια, στις πλαγιές του βουνού Καλλίδρομο στη σημερινή Φθιώτιδα. Στην αρχαία εποχή ήταν μέρος λατρείας των Λοκρών, προς τιμή της θεάς Αθηνάς, κόρης του Δία. Χτίστηκε ο ναός αμέσως μετά από τον κατακλυσμό, γνωστό ως κατακλυσμό του Δευκαλίωνα. Είναι δωρικού ρυθμού. Ερείπια σώζονται μέχρι σήμερα. 

Αναφέρει ο αρχαίος περιηγητής Παυσανίας στα Φωκικά, πως στο ναό υπηρετούσαν μόνο νεαρά αγόρια μέχρι την εφηβεία τους ενώ υπήρχαν στοές και κατοικίες των ιερέων και υπηρετών της θεάς. Προς τιμή της Κραναίας Αθηνάς οι αρχαίοι κάτοικοι είχαν κόψει και νόμισμα της πόλης, που εικονίζει την Αθηνά με κράνος (Νομισματικό Μουσείο Αθηνών).

## Παραπομπές


## Εξωτερικοί σύνδεσμοι
* 

Κατηγορία:Ναοί της Αθηνάς
Κατηγορία:Αρχαίοι ελληνικοί ναοί
Κυβοκτάεδρο

Στη Στερεομετρία, το **κυβοκτάεδρο** είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 14 έδρες: 8 ισόπλευρα τρίγωνα και 6 τετράγωνα. Έχει 12 κορυφές και 24 ακμές.

Η διαμόρφωση κορυφής του είναι (3.4.3.4), δηλαδή σε κάθε κορυφή του ενώνονται εναλλάξ δύο τρίγωνα και δύο τετράγωνα. Όλες οι ακμές σχηματίζουν έναν σκελετό τεσσάρων κανονικών εξαγώνων, που τέμνονται ανά δύο στις κορυφές του πολυέδρου.

## Γεωμετρικά χαρακτηριστικά κυβοκτάεδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Η δίεδρη γωνία, μεταξύ τριγωνικών και τετραγωνικών εδρών, είναι ίση με 125,26°.

Κατασκευαστικά, το κυβοκτάεδρο μπορεί να προέλθει από τον κύβο, εάν αποκοπούν όλες οι κορυφές του έως τα μέσα των ακμών του. Έτσι, οι 6 έδρες του αρχικού κύβου μετατρέπονται σε μικρότερα τετράγωνα, ενώ οι 8 αποκομμένες κορυφές του σχηματίζουν τρίγωνα. Με την ίδια μέθοδο, το κυβοκτάεδρο μπορεί να προέλθει και από το δυϊκό του κύβου, το οκτάεδρο.

## Πηγές - Παραπομπές
* *Weisstein, Eric W., [http://mathworld.wolfram.com/Cuboctahedron.html Cuboctahedron]* 

Κατηγορία:Στερεά του Αρχιμήδη
Κατηγορία:Πολύεδρα
Σέρρη Συρίας

Η **Σέρρη** ήταν αρχαία πόλη της βορείου Συρίας.

Την αναφέρουν ο Κλαύδιος Πτολεμαίος (5.14.10) ως *Γέρρη*, τοποθετώντας την στην Κυρρηστική, ο Ιεροκλής ως *Πέρρη* και ο Πευτιγγεριανός πίνακας ως *Σέρρη*.

Ο ιστορικός Victor Tcherikover υποστήριξε τη μακεδονική προέλευση της πόλης. Διόρθωσε τον τύπο *Σέρρη* σε *Σέρραι* και την απαρίθμησε, ταυτίζοντάς την και με τη Πέρρη του Ιεροκλή,  ως ελληνιστική αποικία η οποία ονομάστηκε έτσι από τις Σέρρες της Μακεδονίας. Η άποψη αυτή, αν και δεν μπορεί να αποκλειστεί, στηρίζεται σε μια μακρά σειρά υποθέσεων και γι'αυτό χρειάζονται ισχυρότερα στοιχεία για να επιβεβαιωθεί. Η τοποθεσία της πόλης είναι άγνωστη. Έχει προταθεί, χωρίς αυτό να γίνει ευρέως αποδεκτό, η πόλη Kara Manbij της Συρίας, στη δυτική όχθη του Ευφράτη.

## Παραπομπές


## Πηγές
* Getzel M. Cohen, *The Hellenistic Settlements in Syria, the Red Sea and Africa*, California University Press, 2006, ISBN 0-520-24148-7

Κατηγορία:Αρχαίες πόλεις της Συρίας
Άρης Σερβετάλης

Ο **Άρης Σερβετάλης** (Κουκάκι, 21 Δεκεμβρίου 1976) είναι Έλληνας ηθοποιός του θεάτρου και της τηλεόρασης.

## Βιογραφία
Μετά την αποφοίτησή του από το Λύκειο Κουκακίου ξεκίνησε να εργάζεται σε μια αποθήκη ηλεκτρικών ειδών. Με την προτροπή μιας φίλης του έδωσε τις εξετάσεις του Υπουργείου Πολιτισμού και γράφτηκε στη Δραματική Σχολή Φωτιάδη.

### Εργογραφία
Αρχικά έλαβε μέρος σε θεατρικές παραστάσεις, όπως το «Ουπς» του Γιάννη Κακλέα. Στο ευρύ κοινό έγινε γνωστός με την συμμετοχή του στη δημοφιλή κωμική σειρά του Mega *"[[Είσαι το ταίρι μου]]"*, υποδυόμενος έναν εκκεντρικό και ασυμβίβαστο νεαρό, το Λάζαρο. Ένα χρόνο μετά συμμετείχε σε μια επίσης επιτυχημένη σειρά του ίδιου καναλιού, κοινωνική αυτή τη φορά, με τίτλο *"[[Κλείσε τα μάτια]]"*. Πρωταγωνίστησε επίσης κατά την περίοδο 2006 - 2008 στη σειρά "Singles" (Κύκλοι: 2, 2 ½, 3), ενσαρκώνοντας το ρομαντικό και ευαίσθητο Φώτη.

Στο θέατρο "Πρόζα" έλαβε μέρος στην παράσταση "Μια Ιστορία στο Ζωολογικό Κήπο" του συγγραφέα Έντουαρντ Άλμπι, καθώς και σε δύο παραστάσεις του Δημήτρη Παπαϊωάννου με τίτλους "2" και "ΜΗΔΕΙΑ".

Tο 2018 πρωταγωνίστησε στην ταινία *[[The Waiter]]* και κέρδισε το βραβείο Α' Ανδρικού ρόλου στα Βραβεία Ελληνικής Ακαδημίας Κινηματογράφου.  Το 2020 είχε τον πρωταγωνιστικό ρολο στην ταινία ''Μήλα'' και το 2021 στην ταινία ''Ο Άνθρωπος του Θεού'' σε σενάριο και σκηνοθεσία Γέλενα Πόποβιτς ως ο Άγιος Νεκτάριος Αιγίνης και αφηγείται τη ζωή του Aγίου μετά την εκθρόνισή του από επίσκοπος Πενταπόλεως.

Για την ερμηνεία του στην ταινία *Αγέλη Προβάτων* του απονεμήθηκε το βραβείο β' ανδρικού ρόλου 2022 από την ελληνική ακαδημία κινηματογράφου.

## Παραπομπές


## Εξωτερικοί σύνδεσμοι
* Επίσημο FanClub
* Ιστοσελίδα στο IMDb.
* Ιστοσελίδα στο cine.gr

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κόλουρος κύβος

Στη Στερεομετρία, ο **κόλουρος κύβος** (ή κόλουρο εξάεδρο) είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 14 έδρες: 8 ισόπλευρα τρίγωνα και 6 κανονικά οκτάγωνα. Έχει 24 κορυφές και 36 ακμές.

## Γεωμετρικά χαρακτηριστικά κόλουρου κύβου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, ο κόλουρος κύβος μπορεί να προέλθει από τον κύβο, εάν αποκοπούν όλες οι κορυφές του, έτσι ώστε από τις έδρες του αρχικού κύβου να προκύψουν κανονικά οκτάγωνα και στη θέση των αποκομμένων κορυφών του να σχηματιστούν τρίγωνα.

## Πηγές - Παραπομπές
* *Weisstein, Eric W., [http://mathworld.wolfram.com/TruncatedCube.html Truncated Cube]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Λίρα Ιταλικής Ανατολικής Αφρικής

thumb|320px| 100 λίρες της Ιταλικής Ανατολικής Αφρικής.
Η **λίρα** ήταν το νόμισμα της Ιταλικής Ανατολικής Αφρικής  από το 1938 έως το 1941, οπότε και αντικαταστάθηκε από το σελίνι της Ανατολικής Αφρικής .

## Ιστορικό
Στις 9 Μαΐου του 1936 μετά την λήξη του επτάμηνου πολέμου με την Αιθιοπία, η Ιταλία προβαίνει στην δημιουργία ενιαίας αποικιακής οντότητας  η οποία έφερε την ονομασία Ιταλική Ανατολική Αφρική (Africa Orientale Italiana, ή AOI). Η νέα αυτή οντότητα συγκροτήθηκε από την συνένωση της Ερυθραίας η οποία ήταν ήδη αποικία της Ιταλίας από το 1890, της Ιταλικής Σομαλιλάνδης, και της Αιθιοπίας σε μια ενιαία διοικητική δομή.

Με υπουργική απόφαση στις 28 Μαρτίου 1938  εξουσιοδοτείται η Τράπεζα της Ιταλίας (Banka d’Italia)  να προβεί σε  ειδική έκδοση χαρτονομισμάτων τα οποία θα κυκλοφορούσαν στα εδάφη της νεοσυσταθείσας αποικίας. Έτσι το νέο νόμισμα αντικαθιστά τα νομίσματα τα οποία ήταν σε χρήση στα εδάφη αυτά, την λίρα της Ιταλικής Σομαλιλάνδης, το τάλιρο της Ερυθραίας, και το τάλιρο της Αιθιοπίας. Το 1941, με την εξέλιξη του Δεύτερου Παγκόσμιου Πολέμου τα εδάφη τα οποία αποτελούσαν την Ιταλική Ανατολική Αφρική έρχονται υπό τον έλεγχο της Βρετανίας η οποία αντικαθιστά την λίρα με το σελίνι της ανατολικής Αφρικής. Η αντικατάσταση της λίρας έγινε με ισοτιμία 24 λίρες = 1 σελίνι και έτσι η λίρα της ιταλικής ανατολικής Αφρικής παύει να υφίσταται.

## Κέρματα
Δεν εκδόθηκαν κέρματα του νομίσματος αυτού.

## Χαρτονομίσματα
Το 1938 εκδίδονται από την Τράπεζα της Ιταλίας χαρτονομίσματα με ονομαστικές αξίες των 50, 100, 500 και 1.000 λιρών. Τα σχέδια των χαρτονομισμάτων αυτών ήταν ίδια με αυτά της Ιταλικής λίρας αλλά διέφεραν τα χρώματα. Επιπρόσθετα το κάθε χαρτονόμισμα έφερε την φράση «Serie Speciale Africa Italiana»  (ειδική έκδοση Ιταλική Αφρική) ή την φράση «Serie Speciale Africa Orientale Italiana» (ειδική έκδοση Ιταλική Ανατολική Αφρική) και «È Vietata la Circolazione Fuori dei Territori dell’Africa Orientale Italiana» (απαγορεύεται η κυκλοφορία εκτός των εδαφών της Ιταλικής Ανατολικής Αφρικής) . 

## Παραπομπές


Κατηγορία:Ιστορικά νομίσματα
Κατηγορία:Οικονομία της Αιθιοπίας
Κατηγορία:Οικονομία της Ερυθραίας
Κατηγορία:Σομαλία
Κατηγορία:Φασιστική Ιταλία
Κατηγορία:Ιταλική αποικιακή αυτοκρατορία
Κόλουρο οκτάεδρο

Στη Στερεομετρία, το **κόλουρο οκτάεδρο** είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 14 έδρες: 6 τετράγωνα και 8 κανονικά εξάγωνα. Έχει 24 κορυφές και 36 ακμές.

## Γεωμετρικά χαρακτηριστικά κόλουρου οκταέδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, το κόλουρο οκτάεδρο μπορεί να προέλθει από το οκτάεδρο, εάν αποκοπούν όλες οι κορυφές του στο 1/3 της ακμής, έτσι ώστε από τις έδρες του αρχικού οκταέδρου να προκύψουν κανονικά εξάγωνα και στη θέση των αποκομμένων κορυφών του να σχηματιστούν τετράγωνα.

## Πηγές - Παραπομπές
* *Weisstein, Eric W., [http://mathworld.wolfram.com/TruncatedOctahedron.html Truncated Octahedron]* 

Κατηγορία:Ομοιόμορφα πολύεδρα
Κατηγορία:Στερεά του Αρχιμήδη
Βασίλειος Ζούρκος

Ο **Βασίλειος Ζούρκος** ήταν οπλαρχηγός της Ελληνικής Επανάστασης του 1821 από τη Νεβέσκα (Νυμφαίο) Αμυνταίου της Περιφερειακής ενότητας Φλώρινας.

## Βιογραφικά στοιχεία

Ο Βασίλειος Ζούρκος γεννήθηκε στα τέλη του 18ου αιώνα στη Νεβέσκα (Νυμφαίο) Αμυνταίου της Περιφερειακής ενότητας Φλώρινας. Μαζί με τον αδερφό του Αντώνιο μετεγκαταστάθηκαν στις αρχές του 19ου αιώνα στη Θεσσαλονίκη, όπου επιδόθηκαν στο εμπόριο και σύντομα απέκτησαν μεγάλη περιουσία. Διατηρούσαν μάλιστα μεγάλο αγρόκτημα λίγο έξω από τη Θεσσαλονίκη. Οι δύο αδερφοί αποτέλεσαν σημαντικούς παράγοντες του Ελληνισμού της πόλης και αναμίχθηκαν ενεργά στην προετοιμασία της Επανάστασης που λάμβανε χώρα εκείνη την εποχή στη Θεσσαλονίκη υπό την καθοδήγηση του Φιλικού πρόκριτου Χριστόδουλου Μπαλάνου. Κατά την καταστροφή της πόλης από τους Οθωμανούς και τις σφαγές των δημογερόντων αλλά και του λαού, που ακολούθησαν, το Μάιο του 1821, ο Βασίλειος Ζούρκος κατάφερε να διαφύγει στη Χαλκιδική, όπου ενώθηκε με τα στρατεύματα των εκεί επαναστατών. Στη συνέχεια, μετά την αποτυχία της επανάστασης στη Χαλκιδική, μετέβηκε στη Σκόπελο, τον Οκτώβριο του 1821 μαζί με πολλούς Μακεδόνες. Η περιουσία του δημεύτηκε από τις Οθωμανικές αρχές. Πολέμησε σε πολλές μάχες καθ’ όλη τη διάρκεια της Ελληνικής Επανάστασης, όπου και διακρίθηκε. Λόγω της διάκρισής του, προήχθη σε μπουλουκτσή. Μετείχε στην πολιορκία του Μεσολογγίου και στη ηρωική έξοδο των πολιορκημένων. Έκτοτε μετονομάστηκε σε **"Μεσολογγίτης"**. Λίγο αργότερα έλαβε το αξίωμα του χιλίαρχου, στο Ναύπλιο. Ως χιλίαρχος συνέχισε την πολεμική δράση του έως τη δημιουργία του Ελληνικού κράτους. Το 1835, μετά τη χορήγηση αμνηστίας από τους Οθωμανούς στους επαναστάτες της Θεσσαλονίκης, εγκαταστάθηκε εκ νέου σε αυτήν, όπου κατάφερε να ανακτήσει τη μισή από την περιουσία του, που είχε δημευτεί. Κλάδος της οικογένειάς του παρέμεινε στη Θεσσαλονίκη με το επώνυμο *Μεσολογγίτης* (από την ίδια οικογένεια κατάγονταν και ο Θεσσαλονικέας δημοσιογράφος, Βασίλειος Μεσολογγίτης). Από έναν άλλο κλάδο της ίδιας οικογένειας κατάγονταν ο Μακεδονομάχος οπλαρχηγός της Νεβέσκας (Νυμφαίου), Βασίλειος Ζούρκας που συμμετείχε στη Μακεδονική επανάσταση του 1878. 

## Αναφορές


Κατηγορία:Οπλαρχηγοί του 1821
Γεώργιος Αλεξόπουλος

Ο **Γεώργιος Αλεξόπουλος** ήταν σημαντικός Έλληνας Μακεδονομάχος, οπλαρχηγός από τον Χορτιάτη.

## Βιογραφικά στοιχεία
Γεννήθηκε στα τέλη του 19ου αιώνα στον Χορτιάτη και κατατάχτηκε το 1903 στο σώμα του Γεωργίου Γιαγκλή που δρούσε στις περιοχές Χαλκιδικής, Θεσσαλονίκης και Σερρών. Διακρίθηκε για τη δράση του ως οπλίτης και σύντομα έγινε πρωτοπαλίκαρο του οπλαρχηγού Παναγιώτη Δαγκλή. Έχοντας την επιστοσύνη του Χαλκιδικιώτη οπλαρχηγού, συγκρότησε αυτόνομη ένοπλη ομάδα, το 1906 και τέθηκε επικεφαλής. Έδρασε με το σώμα του στις περιοχές των ορέων Χορτιάτη, Βερτίσκου και Βισαλτίας, προσπαθώντας να αναχαιτίσει τις ενέργειες των Βουλγάρων κομιτατζήδων που τρομοκρατούσαν τους κατοίκους των χωριών. Το σώμα του έδρασε καθ' όλη τη διάρκεια του Μακεδονικού Αγώνα έως το 1912 και την απελευθέρωση της Μακεδονίας από τους Οθωμανούς κατά τον Α΄ Βαλκανικό Πόλεμο. Διακρίνονταν για το σπάνιο θάρρος του και την αφοσίωσή του στο καθήκον..

## Παραπομπές


Κατηγορία:Μακεδονομάχοι
Κατηγορία:Ιστορία της Θεσσαλονίκης
Στρατονίκεια (η προς τω Ταύρω)

Η **Στρατονίκεια** ήταν αρχαία ελληνική πόλη στους πρόποδες του όρους Ταύρος στην ανατολική Μικρά Ασία. 

Το όνομα προδίδει σελευκιδική αποικία. Την πόλη αναφέρει ο Στράβων και ο Στέφανος ο Βυζάντιος. Αναφέρεται ως μικρή πόλη (*πολίχνιον*) και μάλιστα στην επαρχία της Κομμαγηνής. Είναι εντελώς άγνωστη η τοποθεσία της ελληνιστικής πόλεως, όπως και ο ιδρυτής της. 

## Αναφορές


## Πηγές
* The Hellenistic settlements in Syria, the Red Sea Basin, and North Africa του Getzel M. Cohen.

Κατηγορία:Αρχαίες πόλεις της Μικράς Ασίας
Χοιρίλος

Με το όνομα **Χοιρίλος** ήταν γνωστοί οι:
* Χοιρίλος (δραματικός ποιητής)
* Χοιρίλος ο Σάμιος
* Χοιρίλος της Ιασού
Ηλεκτρονικός εγκέφαλος

Η έννοια/όρος **Ηλεκτρονικός εγκέφαλος** μπορεί να αναφέρεται :

* Σε παλαιότερη ονομασία των μεγάλων ηλεκτρονικών υπολογιστών μέχρι τα τέλη της δεκαετίας του '70.
* Στο κεντρικό κύκλωμα ελέγχου των λειτουργιών της τροφοδοσίας ενός κινητήρα εσωτερικής καύσης και άλλων συστημάτων ενός οχήματος.
Εγκέφαλος (αποσαφήνιση)

Η λέξη **Εγκέφαλος** μπορεί να αναφέρεται :

* Στο βιολογικό εγκέφαλο, το κέντρο του νευρικού συστήματος των ζώντων οργανισμών.
* Στο κεντρικό κύκλωμα ελέγχου των λειτουργιών της τροφοδοσίας ενός κινητήρα εσωτερικής καύσης και άλλων συστημάτων ενός οχήματος.
* Στον άνθρωπο που διαθέτει εξαιρετική ευφυία
* Στο πρόσωπο που συλλαμβάνει τις ιδέες και καθορίζει τον τρόπο δράσεως μιας ομάδας ανθρώπων. 

## Δείτε επίσης
*Ηλεκτρονικός εγκέφαλος
Κόλουρο δωδεκάεδρο

Στη Στερεομετρία, το **κόλουρο δωδεκάεδρο** είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 32 έδρες: 20 ισόπλευρα τρίγωνα και 12 κανονικά δεκάγωνα. Έχει 60 κορυφές και 90 ακμές.

## Γεωμετρικά χαρακτηριστικά κόλουρου δωδεκαέδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

Κατασκευαστικά, το κόλουρο δωδεκάεδρο μπορεί να προέλθει από το δωδεκάεδρο, εάν αποκοπούν όλες οι κορυφές του, έτσι ώστε από τις έδρες του αρχικού δωδεκαέδρου να προκύψουν κανονικά δεκάγωνα και στη θέση των αποκομμένων κορυφών του να σχηματιστούν τρίγωνα.

## Πηγές - Παραπομπές
* *Weisstein, Eric W., [http://mathworld.wolfram.com/TruncatedDodecahedron.html Truncated Dodecahedron]* 

Κατηγορία:Στερεά του Αρχιμήδη
Κατηγορία:Ομοιόμορφα πολύεδρα
Εικοσιδωδεκάεδρο

Στη στερεομετρία, το **εικοσιδωδεκάεδρο** είναι ένα κυρτό ημικανονικό πολύεδρο, που ανήκει στα στερεά του Αρχιμήδη. Διαθέτει 32 έδρες: 20 ισόπλευρα τρίγωνα και 12 κανονικά πεντάγωνα. Έχει 30 κορυφές και 60 ακμές.

Η διαμόρφωση κορυφής του είναι (3.5.3.5), δηλαδή σε κάθε κορυφή του ενώνονται εναλλάξ δύο τρίγωνα και δύο πεντάγωνα. Όλες οι ακμές σχηματίζουν έναν σκελετό έξι κανονικών δεκαγώνων, που τέμνονται ανά δύο στις κορυφές του πολυέδρου.

## Γεωμετρικά χαρακτηριστικά εικοσιδωδεκάεδρου

Αν θεωρήσουμε  \alpha \,\!  το μήκος της ακμής του στερεού, τότε ισχύουν τα εξής:

όπου  \phi \,\!  ο χρυσός αριθμός.

Η δίεδρη γωνία, μεταξύ τριγωνικών και πενταγωνικών εδρών, είναι ίση με 142,62°.

Κατασκευαστικά, το εικοσιδωδεκάεδρο μπορεί να προέλθει από το δωδεκάεδρο, εάν αποκοπούν όλες οι κορυφές του έως τα μέσα των ακμών του. Έτσι, οι πενταγωνικές έδρες του αρχικού δωδεκαέδρου μετατρέπονται σε μικρότερα πεντάγωνα, ενώ οι 20 αποκομμένες κορυφές του σχηματίζουν τρίγωνα. Με την ίδια μέθοδο, το εικοσιδωδεκάεδρο μπορεί να προέλθει και από το δυϊκό του δωδεκαέδρου, το εικοσάεδρο.

## Παραπομπές

## Πηγές
* Weisstein, Eric W., *[http://mathworld.wolfram.com/Icosidodecahedron.html Icosidodecahedron]*, MathWorld. 

Κατηγορία:Πολύεδρα
Κατηγορία:Στερεά του Αρχιμήδη
Σχεσιακή κβαντική μηχανική

Η **σχεσιακή κβαντική μηχανική** είναι ερμηνεία της κβαντομηχανικής που αντιμετωπίζει την κατάσταση ενός κβαντικού συστήματος ως εξαρτώμενη από τον παρατηρητή, δηλαδή, η κατάσταση είναι η σχέση μεταξύ του παρατηρητή και του συστήματος. Η ερμηνεία αυτή οριοθετήθηκε για πρώτη φορά από τον Κάρλο Ροβέλι το 1994, και έκτοτε έχει επεκταθεί από πολλούς θεωρητικούς. Είναι εμπνευσμένη από την βασική ιδέα που υπάρχει στην ειδική θεωρία της σχετικότητας, ότι οι λεπτομέρειες μιας παρατήρησης εξαρτώνται από το πλαίσιο αναφοράς του παρατηρητή, και χρησιμοποιεί μερικές ιδέες από τον Γουίλερ για την κβαντική πληροφορία.

Επομένως, το φυσικό περιεχόμενο της θεωρίας δεν έχει να κάνει με τα αντικείμενα τα ίδια, αλλά με τις μεταξύ τους σχέσεις. Όπως το θέτει ο Ροβέλι: "Η Κβαντική μηχανική είναι μια θεωρία για τη φυσική περιγραφή των φυσικών συστημάτων σε σχέση με άλλα συστήματα, και αυτό είναι μια πλήρης περιγραφή του κόσμου".

## Πηγές


Κατηγορία:Κβαντική μηχανική
Γιούργκεν Σταρκ

**Γιούργκεν Σταρκ** (γερμανικά: *Jürgen Stark*), γεννημένος στις 31 Μαΐου 1948 στο Γκάου-Όντερνχάιμ (Gau-Odernheim), είναι Γερμανός οικονομολόγος που συμμετείχε στο εξαμελές διοικητικό συμβούλιο της Ευρωπαϊκής Κεντρικής Τράπεζας (ECB) από τον Ιούλιο 2006 μέχρι το Σεπτέμβριο του 2011, οπότε και ανακοίνωσε την παραίτησή του. Χειριζόταν ένα χαρτοφυλάκιο ιδιαίτερα σημαντικών ζητημάτων, όντας ο υπεύθυνος για ζητήματα Οικονομικής και Νομισματικής Ανάλυσης. Συχνά αναφερόταν ως ο «επικεφαλής οικονομολόγος» της ECB, παρόλο που δεν κατείχε επισήμως τον τίτλο. Αναμφισβήτητα αποτελούσε το μέλος του συμβουλίου με τη μεγαλύτερη επιρροή μετά τον Πρόεδρο Ζαν-Κλοντ Τρισέ.

Έχοντας μεγαλώσει στη Ρηνανία-Παλατινάτο, μελέτησε οικονομικά στο Πανεπιστήμιο του Χόενχάιμ (Hohenheim) και στο Πανεπιστήμιο *Eberhard Karls* του Τίμπινγκεν. Ολοκλήρωσε το διδακτορικό του το 1975. Από το 1978 μέχρι και το 1998 κατείχε θέσεις που σχετίζονταν με την οικονομική πολιτική για την Ομοσπονδιακή Κυβέρνηση της Γερμανίας. Από το Σεπτέμβριο του 1998 μέχρι το Μάιο του 2006 υπηρέτησε για δύο συνεχόμενες θητείες ως Αντιπρόεδρος της «Bundesbank» (Κεντρική Τράπεζα της Γερμανίας).  

Κατά τη θητεία του στην ECB δήλωνε υπέρμαχος της προσήλωσης της Τράπεζας αποκλειστικά στη διατήρηση συνθηκών νομισματικής σταθερότητας μέσω του αυστηρού ελέγχου του πληθωρισμού. Μετά την εκδήλωση της ευρωπαϊκής κρίσης του δημόσιου χρέους είχε αντιταχθεί στα έκτακτα μέτρα που εφάρμοσε η ECB για να ανακόψει τις πιέσεις. Μάλιστα, είχε αντιταχθεί μέχρι τέλους στην απόφαση της ECB να παρέμβει στις αγορές ομολόγων των Ιρλανδίας, Πορτογαλίας και Ελλάδας. 

Το Σεπτέμβριο του 2011 ανακοίνωσε στον Ζαν-Κλοντ Τρισέ την πρόθεσή του να παραιτηθεί από μέλος του διοικητικού συμβουλίου της ECB επικαλούμενος προσωπικούς λόγους. Πηγές δήλωσαν στο πρακτορείο Reuters πως ο Σταρκ υπέβαλε την παραίτησή του εξαιτίας διαφωνιών που είχε εκφράσει για το πρόγραμμα αγοράς κρατικών ομολόγων από την Κεντρική Τράπεζα. 

## Παραπομπές


## Εξωτερικοί σύνδεσμοι
* Γιούργκεν Σταρκ, βιογραφικό στον ιστότοπο της Ευρωπαϊκής Κεντρικής Τράπεζας.
* «Stark’s choices: an iconoclast’s take on the crisis», παρούσίαση στον ιστότοπο των «Financial Times», 19 Οκτωβρίου 2011.
* «The global financial crisis and the role of central banking», ομιλία του Σταρκ τον Απρίλιο του 2011.

Κατηγορία:Γερμανοί οικονομολόγοι
Κατηγορία:Πρόεδροι της Deutsche Bundesbank
Κομπιούτερ

Η λέξη **Κομπιούτερ** μπορεί να αναφέρεται :

*Στην έννοια του υπολογιστή με διάφορες αποσαφηνίσεις.
*Στον Ηλεκτρονικό υπολογιστή
*Στον Προσωπικό υπολογιστή
*Στο ελληνικό περιοδικό Computer για όλους
*Στο αγγλόφωνο περιοδικό Computer
*Στην Αριθμομηχανή.
*Στο τηλεχειριστήριο οιασδήποτε συσκευής, καταχρηστικά.
Τελικός Κυπέλλου Αγγλίας 2007

thumb|250px|Οι παίκτες της Τσέλσι πανηγυρίζουν την κατάκτηση του κυπέλλου
Ο **τελικός του Κυπέλλου Αγγλίας 2007** διεξήχθη στις 19 Μαΐου στο Στάδιο Γουέμπλεϊ στο Λονδίνο μεταξύ της Τσέλσι ΦΚ και της Μάντσεστερ Γιουνάιτεντ. Ήταν ο 126ος τελικός της αρχαιότερης ποδοσφαιρικής διοργάνωσης στον κόσμο. Ο αγώνας έληξε με σκορ 1-0 υπέρ της Τσέλσι ΦΚ η οποία κατέκτησε το τρόπαιο στην παράταση με γκολ του Ντιντιέ Ντρογκμπά. Διαιτητής του αγώνα ήταν ο Στιβ Μπένετ.

## Ο δρόμος για τον τελικό
Στην πορεία τους οι δυο ομάδες για τον τελικό απόκλεισαν τις εξής ομάδες:

Τα παρακάτω γράμματα υποδηλώνουν σε ποία κατηγορία αγωνιζόταν η ομάδα που αντιμετώπιζαν οι δύο φιναλίστ του τελικού.Το εντός και εκτός υποδηλώνει αν το παιχνίδι έγινε εντός η εκτός έδρας για το φιναλίστ.
*(ΠΛ) = Πρέμιερ Λιγκ Ομάδα
*(ΤΣ) = Τσάμπιονσιπ Ομάδα
*(ΦΛ1) = Φούτμπολ Λιγκ Ουάν Ομάδα
*(ΦΛ2) = Λιγκ Του Ομάδα
*(ΕΕΚ) = Εκτός επαγγελματικών κατηγοριών Ομάδα

## Σχετικά με τον τελικό
Η τελετή έναρξης στο νέο Στάδιο Γουέμπλεϊ|thumb|200px
* Ο τελικός του 2007 ήταν ο πρώτος που έγινε στο ανακαινισμένο Στάδιο Γουέμπλεϊ
* Η τελευταία φορά που είχαν παίξει η Τσέλσι και η Μάντσεστερ Γιουνάιτεντ σε μια τελικό κυπέλλου ήταν το 1994, όταν η Μάντσεστερ Γιουνάιτεντ κέρδισε με 4-0.
*Ο Ράιαν Γκιγκς ήταν ο μόνος παίκτης του αγωνίστηκε στους δυο τελευταίους τελικούς τον δύο ομάδων στον Τελικό κυπέλλου του 1994 και του 2007

## Ο αγώνας

 

Κατηγορία:Ποδόσφαιρο το 2007
Κατηγορία:Τελικοί κυπέλλου Αγγλίας
Διατραπεζικά κεφάλαια

Στις αγορές χρήματος και κεφαλαίου, **διατραπεζικά κεφάλαια** (αγγλικά: *federal funds*) είναι τα κεφάλαια τα οποία διακινούνται σε μια αγορά που συμμετέχουν μόνο τα πιστωτικά ιδρύματα και γι' αυτό λέγεται διατραπεζική αγορά (*interbank market*). 

Όλα τα πιστωτικά ιδρύματα είναι υποχρεωμένα να διατηρούν ορισμένες καταθέσεις στην Κεντρική Τράπεζα. Ορισμένα, όμως, πιστωτικά ιδρύματα έχουν περισσότερα διαθέσιμα κεφάλαια απ' όσα είναι υποχρεωμένα να καταθέσουν στην Κεντρική Τράπεζα, ενώ άλλα πιστωτικά ιδρύματα έχουν λιγότερα. Στην περίπτωση αυτή, τα ιδρύματα με έλλειψη ρευστότητας μπορούν να αντλήσουν κεφάλαια από τα ιδρύματα που έχουν πλεονάζουσα ρευστότητα. Οι συναλλαγές αυτές γίνονται στη διατραπεζική αγορά και έχουν διάρκεια η οποία κυμαίνεται από μία ημέρα έως και 12 μήνες.

## Πηγές
* Βασιλείου, Δημήτριος & Ηρειώτης, Νικόλαος (2009), *«Ανάλυση Επενδύσεων και Διαχείριση Χαρτοφυλακίου»*, Εκδόσεις www.rosili.gr.  (ISBN 978-960-7745-22-4)

Κατηγορία:Τραπεζική
Σταντ Μπορντελαί (ποδόσφαιρο)

Η **Σταντ Μπορντελαί** () είναι γαλλική αθλητική ομάδα ιδρυθείσα το 1894. Η ομάδα διαθέτει ποδοσφαιρικό τμήμα από το 1899.

Με έδρα την πόλη Μπορντό, η ομάδα ήταν επιτυχής την περίοδο μέχρι και το 1920, έχοντας μέσο όρο θεατών στα παιχνίδια της μέχρι και 10.000. Αυτό τον καιρό αγωνίζεται στο Group C του Ερασιτεχνικού Πρωταθλήματος Γαλλίας (CFA). Τα χρώματα της ομάδας είναι το άσπρο και το μαύρο. 

Έδρα της ομάδας είναι το Στάδιο Σεν Ζερμέν, το οποίο έχει χωρητικότητα 3.500 θέσεων για καθήμενους στις συνολικές 7.000. Σ' αυτό, επίσης, αγωνίζεται το τμήμα ράγκμπι του συλλόγου.

## Διακρίσεις
* Πρωτάθλημα Ακουιτανίας : 1950, 1997

## Εξωτερικοί σύνδεσμοι
*  


Κατηγορία:Ποδοσφαιρικές ομάδες Γαλλίας
Κατηγορία:Ιδρύσεις ποδοσφαιρικών ομάδων το 1899
Εθνική Γκάνας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Γκάνας** αντιπροσωπεύει τη Γκάνα στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Γκάνας (*Ghana Basketball Association*).

## Συμμετοχές σε διεθνείς διοργανώσεις
Μεγαλύτερη επιτυχία της μέχρι σήμερα είναι η κατάκτηση του χάλκινου μεταλλίου στο Αφρικανικό Πρωτάθλημα που διοργανώθηκε στη Σομαλία το 1979.

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Γκάνας σε Αφρικανικά Πρωταθλήματα (Afrobasket):


## Δείτε επίσης
* Εθνική Γκάνας (καλαθοσφαίριση ανδρών)

## Παραπομπές


## Εξωτερικοί σύνδεσμοι

* Ghana, ιστορικό ανά έτος στον επίσημο ιστότοπο των αρχείων της FIBA. 
* Ghana Basketball Association, επίσημος ιστότοπος. 

 

Γκανα
Γυναικων
Εθνική Γουινέας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Γουινέας** αντιπροσωπεύει τη Γουινέα στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Γουινέας (*Fédération Guinéenne de Basket-Ball*).

## Συμμετοχή σε διεθνείς διοργανώσεις
Το αντιπροσωπευτικό συγκρότημα της Γουινέας δεν έχει μέχρι σήμερα προκριθεί σε κάποια Ολυμπιακή Διοργάνωση, ούτε σε Παγκόσμιο Πρωτάθλημα Γυναικών.

Στη Γουινέα διοργανώθηκε για πρώτη φορά το 1966 το Αφρικανικό Πρωτάθλημα (Afrobasket) που διοργανώνει η FIBA Africa. Τη χρονιά αυτή η εθνική ομάδα της χώρας κατέκτησε το ασημένιο μετάλλιο.

Η Γουινέα επίσης το δικαίωμα συμμετοχής στους Παναφρικανικούς Αγώνες υπό τη σκέπη της Διεθνούς Ολυμπιακής Επιτροπής, αν και δεν έχει στείλει ποτέ αγωνιστική ομάδα.

## Κατατάξεις σε διεθνείς διοργανώσεις

; Πορεία σε Αφρικανικά Πρωταθλήματα FIBA:
:Ακολουθούν οι τελικές θέσεις κατάταξης της Εθνικής Ομάδας της Σενεγάλης σε Αφρικανικά Πρωταθλήματα (Afrobasket):


## Δείτε επίσης
* Εθνική Γουινέας (καλαθοσφαίριση ανδρών)

## Παραπομπές


## Πηγές

* Guinea, ιστορικό ανά έτος στον επίσημο ιστότοπο των αρχείων της FIBA. 
* Fédération Guinéenne de Basket-Ball, επίσημος ιστότοπος. 

 

Γουινεα
Γυναικων